Úradný vestník L 172 , 08/07/1999 S. 0025 - 0026



Nariadenie Komisie (ES) č. 1488/1999 zo 7. júla 1999 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (ES) č. 1372/1999 [2], najmä na jeho článok 9, (1) keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadenia; (2) keďže nariadenie (EHS) č. 2658/87 ustanovilo všeobecné pravidlá interpretácie kombinovanej nomenklatúry a tieto pravidlá sa taktiež uplatňujú na každú nomenklatúru, ktorá je na nej úplne alebo sčasti založená, alebo ktorá do nej dopĺňa ďalšie triedenie a ktorá sa zavádza osobitnými ustanoveniami Spoločenstva so zreteľom na uplatňovanie sadzobných a iných opatrení týkajúcich sa obchodovania s tovarom; (3) keďže podľa uvedených všeobecných pravidiel sa tovar opísaný v stĺpci 1 tabuľky, ktorá tvorí prílohu k tomuto nariadeniu, musí zatriediť do príslušných číselných znakov KN uvedených v stĺpci 2 na základe odôvodnení uvedených v stĺpci 3; (4) keďže je žiaduce, aby záväzné sadzobné informácie o zatrieďovaní tovaru do kombinovanej nomenklatúry vydané colnými úradmi členských štátov, ktoré nie sú v súlade s ustanoveniami tohto nariadenia, držiteľ naďalej uplatňoval počas obdobia troch mesiacov podľa ustanovení článku 12 ods. 6 nariadenia Rady (EHS) č. 2913/92, ktorým sa ustanovuje Colný kódex spoločenstva [3]; (5) keďže opatrenia ustanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky je teraz v rámci kombinovanej nomenklatúry zatriedený do príslušných číselných znakov KN uvedených v stĺpci 2 uvedenej tabuľky. Článok 2 Záväzné sadzobné informácie vydané colnými úradmi členských štátov, ktoré nie sú v súlade s ustanoveniami tohto nariadenia, sa môžu naďalej uplatňovať v súlade s ustanoveniami v článku 12 ods. 6 nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. júla 1999 Za Komisiu Mario Monti Člen Komisie [1] Ú. v. ES L 256, 7. 9. 1987, s. 1. [2] Ú. v. ES L 162, 26. 6. 1999, s. 46. [3] Ú. v. ES L 302, 19. 10. 1992, s. 1. -------------------------------------------------- PRÍLOHA +++++ TIFF +++++ Opis tovaru | Zatriedenie (číselný znak KN) | Odôvodnenie | (1) | (2) | (3) | 1.Kazetový prehrávač (batériový), bez zariadenia na záznam zvuku, s analógovým snímacím systémom, valcovitého tvaru ako plechovka od nápoja, s ľahkým stereoslúchadlom pripojiteľným pomocou kábla.Približné rozmery prístroja sú 100 mm (dĺžka) a 70 mm (priemer). Prístroj má niekoľko ovládacích tlačidiel, regulátor hlasitosti, pás na prenos a príchytku na opasok. | 85199389 | Zatriedenie je vymedzené ustanoveniami všeobecných pravidiel 1 a 6 na interpretáciu kombinovanej nomenklatúry, poznámkou 4 k triede XVI a znením číselných znakov KN 8519, 851993 a 85199389. Na základe tvaru a rozmerov prístroj nemôže byť zatriedený ako vreckový kazetový prehrávač (poznámka 1 k podpoložkám ku kapitole 85). | 2.Šarkany, tzv. "akrobatické šarkany", s deltakrídlami, s kostrou tvorenou plastovými paličkami alebo rúrkami potiahnutými plastovým materiálom.Tieto šarkany sa riadia zo zeme pomocou dvoch alebo štyroch šnúr.Pozri obrázok | 95039037 | Zatriedenie je vymedzené ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 9503, 950390 a 95039037. Tieto šarkany možno použiť na športové súťaže, v zásade sú však navrhované na zábavu detí a dospelých. Všeobecné pravidlo 3b na interpretáciu kombinovanej nomenklatúry platí aj na úrovni podpoložiek. | --------------------------------------------------